L 69/46
HU
Az Európai Unió Hivatalos Lapja
2022.3.4.
(7)
Emellett az Egyesült Államok is a magas patogenitású madárinfluenza baromfifélék körében való kitörésének esetéről értesítette a Bizottságot.
A betegség New Castle megye (Delaware állam, Egyesült Államok) tört ki, és megjelenését 2022. február 22-én laboratóriumi vizsgálattal (RT-PCR) megerősítették.
(8)
Az Egyesült Államok ezenkívül a magas patogenitású madárinfluenza baromfifélék körében való kitörésének két további esetéről is értesítette a Bizottságot.
A betegség Greene megyében (Indiana állam, Egyesült Államok) tört ki, és megjelenését 2022. február 23-án laboratóriumi vizsgálattal (RT-PCR) megerősítették.
(9)
Az Egyesült Államok ezenkívül a magas patogenitású madárinfluenza baromfifélék körében való kitörésének egy további esetéről is értesítette a Bizottságot.
A betegség a már érintett Dubois megyében (Indiana állam, Egyesült Államok) tört ki egy harmadik létesítményben, és megjelenését 2022. február 24-én laboratóriumi vizsgálattal (RT-PCR) megerősítették.
(10)
Kanada, az Egyesült Királyság és az Egyesült Államok állategészségügyi hatóságai 10 km-es ellenőrzési övezeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(11)
Kanada, az Egyesült Királyság és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
A Bizottság megvizsgálta ezeket az információkat.
E vizsgálat alapján és az Unió állategészségügyi helyzetének védelme érdekében a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken Kanada, az Egyesült Királyság és az Egyesült Államok állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(12)
Az Egyesült Királyság ezenkívül a magas patogenitású madárinfluenzának egy Wrexham (Wales) közelében található baromfitartó létesítményben 2021. november 2-án, valamint egy Frinton-on-Sea (Tendring kerület, Essex megye, Anglia) közelében található baromfitartó létesítményben 2021. november 12-én megerősített kitörésével kapcsolatban aktualizált információkat nyújtott be a területén tapasztalható járványügyi helyzetről, valamint a betegség továbbterjedésének megelőzése érdekében hozott intézkedéseiről.
A magas patogenitású madárinfluenza e kitörését követően az Egyesült Királyság a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre.
Az Egyesült Királyság ezen túlmenően az érintett állományok felszámolására irányuló intézkedések végrehajtását követően elvégezte a szükséges tisztítási és fertőtlenítési intézkedéseket a területén található fertőzött baromfitartó létesítményben.
(13)
A Bizottság értékelte az Egyesült Királyság által benyújtott információkat, és arra a következtetésre jutott, hogy a magas patogenitású madárinfluenzának a Wrexham (Wales) és Frinton-on-Sea (Tendring kerület, Essex megye, Anglia) közelében található baromfitartó létesítményekben történt kitörését felszámolták, és már nem áll fenn a baromfiáruknak az Egyesült Királyság azon területeiről az Unióba történő beléptetésével kapcsolatos kockázat, ahonnan azok Unióba történő beléptetését a szóban forgó kitörés miatt felfüggesztették.
(14)
Az (EU) 2021/404 végrehajtási rendelet V. és XIV. mellékletét ezért ennek megfelelően módosítani kell.
(15)
A Kanadában, az Egyesült Királyságban és az Egyesült Államokban jelenleg uralkodó, a magas patogenitású madárinfluenzával kapcsolatos járványügyi helyzetre és a betegségnek az Unióba történő behozatalával kapcsolatos komoly kockázatra figyelemmel az (EU) 2021/404 végrehajtási rendeletben e rendelet útján végrehajtott módosításoknak sürgősen hatályba kell lépniük.
(16)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk Az (EU) 2021/404 végrehajtási rendelet V. és XIV. melléklete e rendelet mellékletének megfelelően módosul.